Ecologismo

Ecologismo es late philosophia, ideologia e movimento social que se preoccupa re protection ambiental e melioramento del sanitate del ambiente, particularmente como le mesura pro iste sanitate cerca incorporar le problemas de elementos non-human. Ecologistas recommenda le preservation, restoration e/o melioramento del ambiente natural, e pote esser referite qua movimento pro controlar pollution o proteger diversitate del plantas e animales. Pro iste ration, conceptos como ethica de terra, ethicas ambiental, biodiversitate, ecologia e biophilia ibi predomina.

In su corde, ecologismo es tentativa equilibrar relationes inter homines e le varie systemas natural super lequales illi depende in un tal modo que omne elementos son accordate in un conveniente grado de sustenentia. Le exacte mesuras e consequentias de iste equilibrio es controverse e il ha multe differente modos pro preoccupationes ambiental exprimer se in practica. Ecologismo e preoccupationes ambiental son subinde representate per le color verde, sed iste association ha essite appropriate per le industrias de mercatantia e es un tactica clave de lavanda verde. Ecologismo es opponite per anti-ecologismo, lequal prende un postura sceptic contra multe perspectivas ecologista.

 Definitiones 

Ecologismo denota un movimento social lequal cerca influer le processo politic per exercitio de pression (lobbying), activismo e education pro proteger ressources natural e ecosystemas. Le parola era inventate in 1922.

Ecologista es persona qui parla francamente re nostre ambiente natural e le administration sustenibile tra cambios in politica public o comportamente individual. Isto include appoiar practicas como consumption informate, initiativas de conservation, investir in ressources renovabile, meliorar efficientia in le economia del materiales, transir verso nove paradigmas de contabilitate como economia ecologic e renovar e revitalisar nostre connectiones con vita non-human.

In varie modos (per exemplo, activismo del base protestos), ecologistas and organisationes ambiental desidera donar al mundo natural un voce plus forte in affaires human.Robert Gottlieb, Forcing the Spring: The Transformation of the American Environmental Movement (2005)

In general terminos, ecologistas recommenda le sustenibile administration de ressources, e le protection (e restoration, quando necesse) del ambiente natural tra cambios in politica public e comportamento individual. In su recognition del humanitate qua participante in ecosystemas, le movimento es centrate circum ecologia, sanitate, e derectos human.

Categoria:Ecologia